smcproject/ml-wiki-sentences huggingface dataset:
അരുൺ തിവാരിയുടെ സഹായത്തോടെ ഡോ. അബ്ദുൽ കലാം ഇംഗ്ലീഷ് ഭാഷയിൽ രചിച്ച വിങ്സ് ഓഫ് ഫയർ  എന്ന ഗ്രന്ഥത്തിന്റെ മലയാള പരിഭാഷയാണിത്.
ഡി.സി. ബുക്സ് ആണ് ഈ പുസ്തകം പുറത്തിറക്കിയിരിക്കുന്നത്.
1999-ൽ പുറത്തിറങ്ങിയ വിങ്സ് ഓഫ് ഫയറിന്റെ പരിഭാഷകൾ ഗുജറാത്തി, തെലുങ്ക്, തമിഴ്, ഒറിയ, മറാത്തി, മലയാളം മുതലായ ഇന്ത്യൻ ഭാഷകൾക്ക് പുറമേ ചൈനീസ്, കൊറിയൻ തുടങ്ങിയ വിദേശ ഭാഷകളിലും ഉണ്ടായിട്ടുണ്ട്.
തമിഴ് നാട്ടിലെ  രാമേശ്വരം സ്വദേശിയും ഒരു ഇടത്തരം മുസ്ലിം കുടുംബത്തിലെ അംഗവുമായ അബ്ദുൽ കലാം എങ്ങനെ ഇന്ത്യൻ മിസൈൽ സാങ്കേതിക വിദ്യയുടെ അമരക്കാരനായി എന്ന് ഈ പുസ്തകം വിശദീകരിക്കുന്നു.
യുവജനങ്ങൾക്ക് ഏറെ പ്രചോദനം നൽകുന്നതാണ് ഈ ആത്മകഥ .
1931 ൽ തമിഴ് നാട്ടിലെ രാമേശ്വരത്ത് നിരക്ഷരൻ ആയ ഒരു സാധാരണ  ബോട്ട് ഉടമയുടെ മകനായി ജനിച്ചു.
രാമേശ്വരത്തിലെ ചെറിയ മസ്ജിദിലെ ഇമാം ആയിരുന്നു അദ്ദേഹത്തിന്റെ ഉപ്പ.
ഇതിൽ ആദ്ദേഹം  വ്യക്തി തലത്തിലും ഔദ്യോഗിക തലത്തിലും അനുഭവിച്ച തിരിച്ചടികളും അവയെ എല്ലാം വിജയകരമായി തരണം ചെയ്തതിനെ കുറിച്ചും പ്രതിപാദിക്കുന്നു.
ആ യാത്രകളിൽ അദ്ദേഹത്തോടൊപ്പം നടന്ന പല പ്രഗല്ഭരെയും , ഇന്ന് ഇന്ത്യയിൽ വളരെ പ്രശസ്തമായ "അഗ്നി", "പൃഥ്‌വി",  "ത്രിശൂൽ", "നാഗ്" എന്നീ മിസൈലുകളുടെ ഉത്ഭവത്തെ കുറിച്ചും അത് ലോക രാഷ്ട്രങ്ങൾക്കിടയിൽ ഒരു മിസൈൽ ശാക്തിക രാജ്യം ആയി ഇന്ത്യ മാറിയതിനെ കുറിച്ചും വിശദീകരിക്കുന്നു.
പുസ്തകം ആരംഭിക്കുന്നത് കലാമിന്റെ ജീവിതത്തിന്റെ ബാല്യ കാലത്തെ വിശദീകരിച്ചു കൊണ്ടാണ് .
തുടക്കത്തിൽ അദ്ദേഹം തന്റെ കുടുംബത്തെ പരിചയപ്പെടുത്തുകയും തന്റെ ജന്മസ്ഥലമായ രാമേശ്വരം പരിചയപ്പെടുത്തുവാൻ ശ്രമിക്കുകയും ചെയ്യുന്നു.
ബാല്യത്തിൽ അദ്ദേഹം തന്റെ പിതാവായ ജൈനുലബ്ദീന്റെ വലിയ ആരാധകനായിരുന്നു.
അയിഷാമ്മ എന്നായിരുന്നു അമ്മയുടെ പേര്.
രാമേശ്വരം ക്ഷേത്രത്തിലെ മുഖ്യ പുരോഹിതൻ ആയിരുന്ന പക്ഷി ലക്ഷ്മണ ശാസ്ത്രികൾ ആയിരുന്നു ജൈനുലബ്ദീന്റെ അടുത്ത സുഹൃത്.
തന്റെ അടുത്ത സുഹൃത്തും, പതിനഞ്ചു വയസ്സ് മൂത്തതും ആയിരുന്ന അഹ്മദ് ജാലാലുദീൻ  അദ്ദേഹത്തെ സ്വാധീനിച്ചിരുന്നു .
ഇവർ ആത്മീയ കാര്യങ്ങളെക്കുറിച്ചു  സംവദിച്ചിരുന്നതായി അദ്ദേഹം രേഖപ്പെടുത്തിയിരിക്കുന്നു.
ആദ്യ അധ്യായങ്ങളുടെ അവസാന ഭാഗങ്ങളിൽ കലാം തന്റെ ബന്ധുവായിരുന്ന ഷംസുദീൻ , എല്ലാ വിദ്യാർത്ഥികളെയും ഒരു പോലെ കണ്ടിരുന്ന അദ്ദേഹത്തിന്റെ പ്രിയപ്പെട്ട അധ്യാപകർ എന്നിവരെയും ഓർക്കുന്നു.
ഇതിനെ ആസ്പദമാക്കി തന്റെ സ്കൂളിലെ ഒരു സംഭവം ഇവിടെ  വിവരിച്ചിരിക്കുന്നു: "തന്റെ സ്കൂളിലെ ഒരുപുതിയ അധ്യാപകനായ രാമേശ്വരം ശാസ്ത്രിയ്ക്കു ഒരു മുസ്ലീം ബാലൻ  ഒരു ഹൈന്ദവ പുരോഹിതന്റെ മകന്റെ അരികിൽ ഇരിക്കുന്നത് രസിച്ചില്ല. അദ്ദേഹം കലാമിനോട് പിൻ ബെഞ്ചിൽ  ഇരിക്കാൻ ആവശ്യപ്പെട്ടു, ഈ സംഭവം കലാമിന് മാനസികമായി വിഷമം ഉണ്ടാക്കി. ഇതറിഞ്ഞ  ലക്ഷ്മണ ശാസ്ത്രികൾ  ആ അധ്യാപകനെ ശകാരിക്കുകയും  , ഞങ്ങളുടെ സാന്നിധ്യത്തിൽ തന്നെ അദ്ധ്യാപകനോട്,സാമൂഹ്യ അസമത്വത്തിന്റെ വിഷം പ്രചരിപ്പിക്കരുതെന്നും നിഷ്കളങ്കരായ  കുട്ടികളുടെ മനസ്സിൽ വർഗീയ അസഹിഷ്ണുത നിറയ്കരുത് എന്നും ആവശ്യപ്പെട്ടു".
രാമേശ്വരം എലിമെൻററി സ്കൂൾ, ഷ്വാർട്സ് ഹൈസ്കൂൾ, രാമേശ്വരം എന്നിവിടങ്ങളിൽ അദ്ദേഹം സ്കൂൾ വിദ്യാഭ്യാസം പൂർത്തിയാക്കി.
1950-ൽ ബിരുദാനന്തര ബിരുദ പഠനത്തിനായി സെന്റ് ജോസഫ് കോളേജ്, ട്രിച്ചിയിൽ ചേർന്നു.
അതിനു ശേഷം മദ്രാസ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (MIT) അദ്ദേഹം അപേക്ഷിച്ചു.
എംഐടി കോഴ്സിനായി അത്രയും പണം ചെലവഴിക്കാൻ  അദ്ദേഹത്തിനോ, കുടുംബത്തിനോ കഴിയുമായിരുന്നില്ല.
പക്ഷെ അദ്ദേഹത്തിന്റെ സഹോദരി സുഹറ ഈ ലക്‌ഷ്യം നിറവേറ്റുന്നതിനായി അദ്ദേഹത്തിനൊപ്പം നിന്നു.
എയ്റോനോട്ടിക്കൽ എൻജിനീയറിംഗിലെ ഒരു പ്രത്യേക ശാഖയിൽ പഠനം നടത്തുക എന്ന വ്യക്തമായ ലക്‌ഷ്യം അദ്ദേഹത്തിന്റെ മനസ്സിൽ ഉണ്ടായിരുന്നു.
അദ്ദേഹം  പലതരം ആളുകളുമായി ആശയവിനിമയം നടത്താൻ എപ്പോഴും ശ്രമിച്ചുകൊണ്ടിരുന്നു.
എം.ഐ.ടി.യിലെ അദ്ധ്യാപകരായ പ്രൊഫ. സ്പെന്ദർ, പ്രൊഫ. കൽ പാണ്ഡാലായ്, പ്രൊഫ. നാരൻസിങ്ങലു റാവു  എന്നിവർ അദ്ദേഹത്തിന്റെ ചിന്തകൾ രൂപീകരിക്കുന്നതിൽ പ്രധാന പങ്കു വഹിച്ചതായി അദ്ദേഹം ഓർക്കുന്നു.
അദ്ദേഹത്തിന്റെ പിൽക്കാല ജീവിതത്തിൽ വലിയ സ്വാധീനം ചെലുത്തിയ എം.ഐ.ടി യിലെ അവസാന വര്ഷം  പരിവർത്തനത്തിനായുള്ള ഒരു വർഷമായി അദ്ദേഹം കണക്കാക്കുന്നു.
എം.ഐ.ടിയിൽ നിന്ന്, ബാംഗ്ലൂരിൽ ഒരു പരിശീലകനായി ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് (HAL) യിൽ ചേർന്നു.
അവിടെ എൻജിനീയറിങ്ങ് പുനരുദ്ധാരണ സംഘത്തിന്റെ ഭാഗമായി പ്രവർത്തിച്ചു.
റേഡിയൽ എൻജിൻ കം ഡ്രം ഓപ്പറേഷനിൽ അവിടെ നിന്ന് അദ്ദേഹത്തിന് പരിശീലനം സിദ്ധിച്ചു.
എന്നാൽ ഫിസിക്കൽ ഫിറ്റ്നസ് നിലവാരത്തിൽ വിജയിക്കാത്തത് കാരണം അദ്ദേഹം എയർ ഫോഴ്സിൽ തിരഞ്ഞെടുക്കപ്പെട്ടിരുന്നില്ല.
പിന്നീട് അദ്ദേഹം ഡിടിപി, പിസി (എയർ) എന്നിവിടങ്ങളിൽ സീനിയർ സയന്റിഫിക് അസിസ്റ്റന്റായി 250 രൂപമാസ ശമ്പളത്തിൽ നിയമിതനായി.
അഗ്നിദേവൻ ഇംഗ്ലീഷ് വിലാസം https://ml.wikipedia.org/wiki/Agni
വേദങ്ങളിൽ പ്രതിപാദിക്കപ്പെടുന്ന ഒരു ദേവനാണ് അഗ്നിദേവൻ .
ഇന്ദ്രൻ കഴിഞ്ഞ് അടുത്തസ്ഥാനം അഗ്നിദേവനാണ് .
അഷ്ടദിക്പാലകരിൽ ഒരാളായ അഗ്നി തെക്ക് കിഴക്ക് ദിക്കിന്റെ ആധിപത്യം വഹിക്കുന്നു.
പരമപുരുഷന്റെ മുഖത്തുനിന്ന് അഗ്നി ജനിച്ചു എന്നാണ് ഋഗ്വേദത്തിൽ പറയുന്നത്.
മനുവിന്റെ അഭിപ്രായത്തിൽ, അഗ്നിയുണ്ടായത് ജലത്തിൽനിന്നാണ്.
വായുവിൽനിന്നാണ് എന്നു വേദാന്തസൂത്രങ്ങളിൽ പറയുന്നു.
അംഗിരസ്സിന്റെ പുത്രൻ, ശാണ്ഡില്യമഹർഷിയുടെ പൗത്രൻ, ബ്രഹ്മാവിന്റെ ജ്യേഷ്ഠപുത്രൻ എന്നെല്ലാം അഗ്നിയെക്കുറിച്ച് വേദപുരാണങ്ങളിൽ പരാമർശമുണ്ട്.
അഗ്നിയെ സ്വർഗത്തിൽ നിന്ന് ഭൂമിയിലേക്ക് പ്രൊമിഥിയസ് കടത്തിക്കൊണ്ടുപോന്നെന്നും തൻമൂലം അദ്ദേഹം ദൈവത്തിന്റെ (സിയൂസ്) കോപത്തിനു പാത്രീഭൂതനായെന്നും ഗ്രീക്കുപുരാണത്തിൽ പറയുന്നു.
'അഗ്നിമീളേ പുരോഹിതം' എന്ന മന്ത്രത്തോടുകൂടി ആരംഭിക്കുന്ന ഋഗ്വേദത്തിൽ 200-ൽപ്പരം സൂക്തങ്ങൾകൊണ്ട് അഗ്നിയുടെ മഹിമ വർണിക്കപ്പെട്ടിട്ടുണ്ട്.
പ്രായശ്ചിത്തഹോമങ്ങളിൽ ചെയ്യപ്പെടുന്ന അഗ്നിസ്തുതി മന്ത്രങ്ങളിലും അഗ്നിയെ സ്തുതിക്കുന്നു.
മന്ത്രഹീനം ക്രിയാഹീനം
ഭക്തിഹീനം ഹുതാശയ
യദ്ഹുതം തുമയാദേവ
പരിപൂർണം തദസ്തുമേ
മന്ത്രത്തിലൊ, ക്രിയയിലൊ, ഭക്തിയിലൊ വല്ല കുറവും ഹോമിക്കുമ്പോൾ ഉണ്ടായിട്ടുണ്ടെങ്കിൽ അവയെല്ലാം പൊറുത്ത് ആ കർമത്തെ സഫലമാക്കിത്തരേണമേ എന്നാണ് അഗ്നിയോടു ഇവിടെ പ്രാർഥിക്കുന്നത്.
സായണഭാഷ്യത്തിൽ അഗ്നിയെ പരബ്രഹ്മമെന്ന അർത്ഥത്തിൽ വ്യാഖ്യാനിച്ചിട്ടുണ്ട്.
ദേവൻമാരുടെ സന്ദേശഹരൻ, യാഗാംശങ്ങളെ ദേവൻമാർക്ക് എത്തിച്ചുകൊടുക്കുന്നവൻ, ദേവൻമാരുടെ മുഖം എന്നെല്ലാം വർണിതനായിരിക്കുന്ന അഗ്നി സാരാംശത്തിൽ ഒരു ഗൃഹദേവതയാണ്.
അഗ്നി ജലത്തെ ഉത്പാദിപ്പിക്കുന്നു എന്ന് ഉപനിഷത്തുകൾ ഘോഷിച്ചിരിക്കുന്നു.
വാക്കായി പരിണമിച്ചത് അഗ്നിയുടെ സൂക്ഷ്മഘടകമാണ്.
ആടിന്റെവലത്തെ ചെവിയിലും ബ്രാഹ്മണന്റെ വലത്തെ കൈയിലും ദർഭപ്പുല്ലിലും ജലത്തിലും അഗ്നി അധിവസിക്കുന്നുണ്ടെന്നാണ് വിശ്വാസം.
അരണി കടഞ്ഞെടുത്താണ് യാഗത്തിനുവേണ്ടിയുള്ള അഗ്നി ഉണ്ടാക്കിയിരുന്നത്.
ഇതു പഞ്ചഭൂതങ്ങളിൽ ഒന്നായും കരുതപ്പെടുന്നു.
തീപ്പൊരിയും തീയും തമ്മിലുള്ള ബന്ധം ജീവബ്രഹ്മബന്ധത്തെ ഉദാഹരിക്കുവാൻ വേദാന്തികൾ സ്വീകരിച്ചിട്ടുണ്ട്.
പ്രമാണങ്ങൾ Sculpture of Agni from Musée Guimet
അഗ്നിനക്ഷത്രം (1977 ചലച്ചിത്രം)
എ. വിൻസെന്റ് സംവിധാനം ചെയ്ത് എം ഒ ജോസഫ് നിർമ്മിച്ച 1977 ലെ ഇന്ത്യൻ മലയാള ചിത്രമാണ് അഗ്നിനക്ഷത്രം .
ചിത്രത്തിൽ ലക്ഷ്മി , മോഹൻ ശർമ , അടൂർ ഭാസി , കോട്ടയം ശാന്ത എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ജി ദേവരാജന്റെ സംഗീത സ്കോർ ഈ ചിത്രത്തിലുണ്ട്.
താരം വേഷം 1 മോഹൻ ശർമ്മ ടോണി 2 ലക്ഷ്മി ടെസ്സി 3 നന്ദിത ബോസ് സ്റ്റെല്ല 4 എം ജി സോമൻ ബർണാഡ് 5 അടൂർ ഭാസി 6 ബഹദൂർ ഗോപാലൻ 7 കോട്ടയം ശാന്ത ടോണിയുടെ അമ്മ 8 എൻ ഗോവിന്ദൻ കുട്ടി ഉർമീസ് 9 പറവൂർ ഭരതൻ ടോണിയുടെ അച്ഛൻ 10 ജനാർദ്ദനൻ ജോൺസൺ 11 കെ പി എ സി സണ്ണി 12 മല്ലിക സുകുമാരൻ ശോശ 13 പി കെ എബ്രഹാം ഫാദർ ഡാനിയേൽ 14 ഒടുവിൽ ഉണ്ണിക്കൃഷ്ണൻ മത്തായി 15 ബിന്ദുലത 16 ജോർജ് തച്ചിൽ 17 പോൾ മഞ്ഞില 18 ബേബി മാധവി വത്സാമോൾ 19 മാസ്റ്റർ തങ്കപ്പൻ 20 സാം ബർണാഡിന്റെ അച്ഛൻ 21 ശൈലജ മോളി 22 ശങ്കരാടി റൗഡി കേശവൻ 23 ശശികല ടോണിയുടെ സഹോദരി 24 രാധാദേവി ബർണാഡിന്റെ അമ്മ 25 തൃശൂർ എൽസി 26 പി.കെ. വേണുക്കുട്ടൻ നായർ ഡോക്ടർ 27 ജെയിംസ് ബർണാഡിന്റെ സ്നേഹിതൻ പാട്ടരങ്ങ്
ജി. ദേവരാജനാണ് സംഗീതം, ശശികല മേനോൻ വരികൾ രചിച്ചത്.
ഗാനം ഗായകർ വരികൾ നീളം (m: ss) 1 "ചെന്തീക്കനാൽ ചിന്നം" പി. ലീല , പി. മാധുരി , ലത രാജു ശശികല മേനോൻ 2 "കൻ‌മണിപൈതലെ" പി. മാധുരി ശശികല മേനോൻ 3 "നവദമ്പതിമരേ" കെ ജെ യേശുദാസ് , കോറസ് ശശികല മേനോൻ 4 "നിത്യാസഹായ മാതവേ" പി. സുശീല ശശികല മേനോൻ 5 "സ്വർണമെമെഗാതുക്കിലിൻ" കെ ജെ യേശുദാസ്, പി. മാധുരി ശശികല മേനോൻ പരാമർശങ്ങൾ ബാഹ്യ ലിങ്കുകൾ അഗ്നിനക്ഷത്രം (1977) ഇന്റർനെറ്റ് മൂവി ഡാറ്റാബേസിൽ
അഗ്നികുൽ കോസ്മോസ് ഈ ലേഖനം ഒരു അനാഥലേഖനമാണ് .
അഗ്നികുൽ കോസ്‌മോസ് പ്രൈവറ്റ് ലിമിറ്റഡ് ചെന്നൈയിലെ ഐഐടി മദ്രാസിലെ നാഷണൽ സെന്റർ ഫോർ കംബസ്ചെൻ ആർ ആൻഡ് ഡി (എൻ‌.സി.‌ആർ‌.ഡി) ആസ്ഥാനമാക്കി പ്രവർത്തിക്കുന്ന ഒരു ഇന്ത്യൻ എയ്‌റോസ്‌പേസ് നിർമ്മാതാവാണ് .
കുഞ്ഞൻ ഉപഗ്രങ്ങളെ ലക്ഷ്യത്തിലെത്തിക്കുക, എവിടെ നിന്നും വിക്ഷേപണം സാധ്യമാക്കുക, ബഹിരാകാശ യാത്ര ചെലവു കുറഞ്ഞതാക്കുക തുടങ്ങിയവയാണ് ഇവരുടെ ലക്ഷ്യം.
700 കി.
മീ (430 മൈൽ) ഭ്രമണപഥത്തിൽ 100 കിലോഗ്രാം (220 പൗണ്ട്) പേലോഡ് സ്ഥാപിക്കാൻ ശേഷിയുള്ള അഗ്നിബാൻ പോലെയുള്ള സ്വന്തം ചെറു-ലിഫ്റ്റ് ലോഞ്ച് വെഹിക്കിൾ വികസിപ്പിക്കാനും വിക്ഷേപിക്കാനും സ്റ്റാർട്ടപ്പ് ലക്ഷ്യമിടുന്നു.
2021 ലെ ഇന്റർനാഷണൽ ആസ്ട്രോനോട്ടിക്കൽ കോൺഗ്രസിൽ അഗ്നിബാൻ വിക്ഷേപണ വാഹനത്തിന്റെയും അതിന്റെ എഞ്ചിന്റെയും മോക്കപ്പ് രൂപം ചരിത്രം
2015ൽ ശ്രീനാഥ് രവിചന്ദ്രന്റെ മനസിൽ ഉദിച്ച ആശയമാണ് അഗ്നികുല്ലിന് പിന്നിൽ.
ഫിനാൻഷ്യൽ എഞ്ചിനീയറിംഗിൽ ബിരുദാനന്തര ബിരുദം നേടിയ ശേഷം ലോസ് ഏഞ്ചൽസിൽ ആയിരക്കെ ആണ് ചെറു ഉപഗ്രഹങ്ങളുടെ വിക്ഷേപണത്തിന് നേരിടുന്ന പ്രതിസന്ധികളെക്കുറിച്ച് ശ്രീനാഥ് തിരിച്ചറിയുന്നത്.
നിരവധി യൂണിവേഴ്‌സിറ്റികളും കമ്പനികളും തങ്ങളുടെ ഉപഗ്രഹങ്ങൾ വിക്ഷേപിക്കാനായി ഊഴം കാത്തിരിക്കുകയാണെന്ന് മനസിലാക്കിയ ശ്രീനാഥ് സുഹൃത്തായ മോയിനുമായി ചേർന്ന് ഈ മേഖലയിലേക്ക് തിരിയുകയായിരുന്നു.
എവിടെ നിന്നും ഉപഗ്രഹങ്ങൾ വിക്ഷേപിക്കാൻ സാധിക്കുന്ന "ക്യുക് ക്യാബ് സർവീസ്" എന്ന ഇവരുടെ ആശയത്തെ ആദ്യം ഉൾക്കൊണ്ടത് മദ്രാസ് ഐഐടിയിൽ അധ്യാപകനായ പ്രൊഫ.സത്യ ചക്രവർത്തിയാണ്.
അങ്ങനെയാണ് അഗ്നികുൽ രൂപംകൊള്ളുന്നത്.
മദ്രാസിലെ ഐഐടിയിൽ ശ്രീനാഥ് രവിചന്ദ്രനും മോയിൻ എസ്പിഎമ്മും ചേർന്ന് ₹ 3.6 കോടി രൂപയുടെ സീഡ് ഫണ്ടിംഗ് ഉപയോഗിച്ചാണ് കമ്പനി സ്ഥാപിച്ചത്.
100കി.
ഗ്രാം വരെ ഭാരമുള്ള ഉപഗ്രഹങ്ങളെ ഭ്രമണപതത്തിൽ എത്തിക്കാനായി അഗ്നിബാൺ എന്ന റോക്കറ്റ് വികസിപ്പിക്കുകയാണ് ഇവർ.
അതിന്റെ ആദ്യ റോക്കറ്റ് 2021-ൽ വികസിപ്പിക്കുകയും വിക്ഷേപിക്കുകയും ചെയ്യുക, തുടർന്ന് 100 കിലോഗ്രാം (220 പൗണ്ട്) വരെ ഭാരമുള്ള ഉപഗ്രഹങ്ങൾക്ക് വിക്ഷേപണ സേവനം നൽകാനുള്ള കഴിവ് വികസിപ്പിക്കുക എന്ന ലക്ഷ്യങ്ങളോടു കൂടിയാണ് കമ്പനി രൂപീകരിച്ചത് .
പിന്നീട് ₹23.4 കോടി രൂപ നിക്ഷേപകരിൽ നിന്ന് സമാഹരിക്കാൻ സ്റ്റാർട്ടപ്പിന് കഴിഞ്ഞു.
2020 അവസാനം വരെ, കമ്പനി ഏകദേശം 4 മില്യൺ ഡോളർ സമാഹരിക്കുകയും ഉപദേശങ്ങൾക്കായി ഇന്ത്യൻ സ്പേസ് റിസർച്ച് ഓർഗനൈസേഷ നിലേക്ക് പോകുകയും ചെയ്തു.
ലോഞ്ച് വെഹിക്കിളുകളുടെ വികസനത്തിൽ സർക്കാരിന്റെ സാങ്കേതിക സഹായം ലഭിക്കുന്നതിന് ബഹിരാകാശ വകുപ്പുമായി ഒരു നോൺ-ഡിസ്‌ക്ലോഷർ എഗ്രിമെന്റ് (എൻഡിഎ) അവർ ഒപ്പുവച്ചു.
റോക്കറ്റുകൾ പരീക്ഷിക്കുന്നതിനുള്ള വാണിജ്യ വിക്ഷേപണ പാഡായി കൊഡിയാക് ലോഞ്ച് കോംപ്ലക്‌സിൽ നിന്ന് റോക്കറ്റ് വിക്ഷേപിക്കുന്നതിന് അലാസ്ക എയ്‌റോസ്‌പേസ് കോർപ്പറേഷനുമായി കമ്പനി കരാറിൽ ഏർപ്പെട്ടിരുന്നുവെങ്കിലും, വിക്ഷേപിക്കേണ്ട വാഹനത്തിന്റെ കാര്യത്തിൽ പുരോഗതിയൊന്നും ഉണ്ടാകഞ്ഞതിനാൽ ഇടപാട് ഒടുവിൽ പരാജയപ്പെട്ടു.
മഹീന്ദ്ര ഗ്രൂപ്പ് ചെയർമാൻ ആനന്ദ് മഹീന്ദ്രയുടെ വ്യക്തിഗത ശേഷിയിൽ നിന്നാണ് അഗ്നികുലിന് നിക്ഷേപം ലഭിച്ചു.
എന്നിരുന്നാലും, തുക എത്രയാണെന്ന്  വ്യക്തമാക്കിയിട്ടില്ല.
ISRO സൗകര്യങ്ങളിലേക്കുള്ള പ്രവേശനത്തിനും അതിന്റെ രണ്ട് ഘട്ടങ്ങളുള്ള ചെറു-ഉപഗ്രഹ വിക്ഷേപണ വാഹനമായ അഗ്നിബാൻ വിക്ഷേപണ വാഹനം വികസിപ്പിക്കുന്നതിനുള്ള സാങ്കേതിക വൈദഗ്ധ്യത്തിനും വേണ്ടി 2021 സെപ്റ്റംബറിൽ അഗ്നികുൾ ബഹിരാകാശ വകുപ്പുമായി ഒരു  കരാർ ഒപ്പിട്ടു.
2022 നവംബർ 7 ന്, അഗ്നികുൽ കോസ്മോസിന് ISRO- യിൽ നിന്ന് ആദ്യത്തെ ഫ്ലൈറ്റ് ടെർമിനേഷൻ സിസ്റ്റം (FTS) ലഭിച്ചു.
സതീഷ് ധവാൻ ബഹിരാകാശ കേന്ദ്രത്തിൽ നിന്ന് വിക്ഷേപിക്കാൻ നിശ്ചയിച്ചിരിക്കുന്ന അഗ്നിബാനിൽ ഇത് ഉപയോഗിക്കും.
എഞ്ചിനുകളുടെ വികസനം
2021 ഫെബ്രുവരിയിൽ, അഗ്നികുൽ അതിന്റെ സെമി-ക്രയോജനിക് റോക്കറ്റ് എഞ്ചിൻ അഗ്‌നിലെറ്റ് പരീക്ഷിച്ചു, അത് ആദ്യമായി അതിന്റെ റോക്കറ്റായ അഗ്നിബാന്റെ രണ്ടാം ഘട്ടത്തിന് കരുത്ത് പകരും.
കൂട്ടിച്ചേർത്ത ഭാഗങ്ങളില്ലാതെ 3D പ്രിന്റിംഗിലൂടെ എഞ്ചിൻ ഒറ്റത്തവണ വികസിപ്പിച്ചെടുത്തിട്ടുണ്ട്.
2022 നവംബർ 8-ന്, വിക്രം സാരാഭായ് സ്‌പേസ് സെന്ററിലെ (വിഎസ്‌എസ്‌സി) വികസന പ്രക്രിയയിൽ ഉപയോഗിക്കുന്ന രൂപകല്പനയും നിർമ്മാണ രീതിയും സാധൂകരിക്കുന്നതിനായി വെർട്ടിക്കൽ ടെസ്റ്റ് ഫെസിലിറ്റി, തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷനിൽ (TERLS) അഗ്നിലെറ്റ് വിജയകരമായി പരീക്ഷിച്ചു.
സിംഗിൾ പീസ് റോക്കറ്റ് എഞ്ചിന്റെ രൂപകൽപ്പനയ്ക്കും നിർമ്മാണത്തിനുമുള്ള പേറ്റന്റ് അഗ്നികുൾ കോസ്‌മോസിന് ഉണ്ട്.
3D പ്രിന്റഡ് റോക്കറ്റ് എഞ്ചിനുകൾ നിർമ്മിക്കുന്ന ആദ്യത്തെ ഫാക്ടറി ഐഐടി മദ്രാസ് റിസർച്ച് പാർക്കിലാണ് ഉള്ളത്.
ലോഞ്ച് വാഹനം
അഗ്നിബാൻ ('തീയുടെ അമ്പ്') 100 kg (220 പൗണ്ട്) ഭാരമുള്ള കൃത്രിമോപഗ്രഹം 700 കിലോമീറ്റർ (430 മൈൽ) ഭ്രമണപഥത്തിൽ സ്ഥാപിക്കാൻ കഴിവുള്ള ഒരു മൊബൈൽ ലോഞ്ച് സിസ്റ്റമായി വിഭാവനം ചെയ്തിട്ടുണ്ട്.
18 മീറ്റർ നീളമുള്ള റോക്കറ്റിന് 1.3 മീറ്റർ വ്യാസവും 14,000 കിലോഗ്രാം (31,000 പൗണ്ട്)ലിഫ്റ്റ്-ഓഫ് പിണ്ഡവും ഉണ്ടാകും.
ഇത് ആദ്യ ഘട്ടത്തിൽ പേലോഡിനെ ആശ്രയിച്ച് വിവിധ കോൺഫിഗറേഷനുകളിൽ ക്ലസ്റ്റേർഡ് എഞ്ചിനുകൾ ഉപയോഗിക്കും.
കൂടാതെ LOX, മണ്ണെണ്ണ അടിസ്ഥാനമാക്കിയുള്ള എഞ്ചിനുകൾ മാത്രമേ ഉപയോഗിക്കൂ.
മൊത്തത്തിൽ 3D പ്രിന്റിംഗ് ഉപയോഗിച്ചാണ് റോക്കറ്റ് നിർമ്മിക്കേണ്ടത്.
ഏച്ചുകൂട്ടലുകളില്ലാതെ റോക്കറ്റ് എൻജിൻ ഒറ്റവാർപ്പിൽ നിർമിക്കാമെന്നതാണ് ത്രീഡി പ്രിന്റിങ് സാങ്കേതികവിദ്യയുടെ സവിശേഷത.
ലോഞ്ച് പാഡും ദൗത്യ നിയന്ത്രണ കേന്ദ്രവും
2022 നവംബർ 28 ന് ശ്രീഹരിക്കോട്ടയിലെ സതീഷ് ധവാൻ സ്‌പേസ് സെന്ററിൽ (SDSC) അഗ്നികുൽ കോസ്‌മോസ് ഇന്ത്യയിലെ ആദ്യത്തെ സ്വകാര്യ ലോഞ്ച്പാഡും മിഷൻ കൺട്രോൾ സെന്ററും ഉദ്ഘാടനം ചെയ്തു.
ഐ.എസ്.ആർ.ഒ.യുടെയും ഇന്ത്യൻ ബഹിരാകാശ ഗവേഷണ വികസനകേന്ദ്രത്തിന്റെ (ഇൻ സ്പേസ്)യും സഹകരണത്തോടെ അഗ്നികുൽ നിർമിച്ച വിക്ഷേപണകേന്ദ്രത്തിൽ വിക്ഷേപണത്തറയും നിയന്ത്രണസംവിധാനവുമാണുള്ളത്.
വിക്ഷേപണത്തറയിൽനിന്ന് നാലു കിലോമീറ്റർ അകലെയുള്ള നിയന്ത്രണകേന്ദ്രത്തിന് ഐ.എസ്.ആർ.ഒ.യുടെ കൺട്രോൾ യൂണിറ്റുമായി വിവരങ്ങൾ കൈമാറാനും കഴിയും.
നിലവിൽ, ലോഞ്ച് പാഡിന് ലിക്വിഡ് സ്റ്റേജ് ലോഞ്ച് വെഹിക്കിൾ കൈകാര്യം ചെയ്യാൻ കഴിയും.
അഗ്നികുൽ ലോഞ്ച്പാഡിലും (എഎൽപി) അഗ്നികുൽ മിഷൻ കൺട്രോൾ സെന്ററിലും (എഎംസിസി) പ്രവർത്തനങ്ങൾ നടത്തുന്ന എല്ലാ നിർണായക സംവിധാനങ്ങൾക്കും 100% പ്രവർത്തനക്ഷമത ഉറപ്പാക്കാൻ ഉയർന്ന തോതിലുള്ള ആവർത്തനമുണ്ട്.
ഐഎസ്ആർഒയുടെ റേഞ്ച് ഓപ്പറേഷൻസ് ടീം എഎൽപിയിൽ നിന്നുള്ള വിക്ഷേപണ വേളയിൽ പ്രധാന ഫ്ലൈറ്റ് സുരക്ഷാ പാരാമീറ്ററുകൾ നിരീക്ഷിക്കും, അതേസമയം എഎംസിസിക്ക് ഐഎസ്ആർഒയുടെ മിഷൻ കൺട്രോൾ സെന്ററുമായി നിർണായക ഡാറ്റ പങ്കിടാനാകും.
രണ്ട് സൗകര്യങ്ങൾക്കും ഇന്ത്യൻ സ്പേസ് റിസർച്ച് ഓർഗനൈസേഷൻ (ഐഎസ്ആർഒ), ഇന്ത്യൻ നാഷണൽ സ്പേസ് പ്രൊമോഷൻ ആൻഡ് ഓതറൈസേഷൻ സെന്റർ (ഇൻ-സ്പേസ്) എന്നിവയുടെ പിന്തുണയുണ്ട്.
ഇതും കാണുക സ്കൈറൂട്ട് എയറോസ്പേസ് ബെല്ലാട്രിക്സ് എയറോസ്പേസ് ഇൻസ്പെയ്സ് ഇന്ത്യയുടെ ബഹിരാകാശ വ്യവസായം ഇന്ത്യൻ ബഹിരാകാശ പരിപാടി അഗ്നിബാൻ റഫറൻസുകൾ കുറിപ്പുകൾ
അഗ്നി സുരക്ഷ ഇംഗ്ലീഷ് വിലാസം https://ml.wikipedia.org/wiki/Fire_protection ഒരു കെട്ടിടത്തിനുണ്ടായ അഗ്നിബാധ - അഗ്നിശമനം നടത്തുന്നു
അനിയന്ത്രിതമായി തീ പടർന്ന്, മനുഷ്യനോ ജീവികൾക്കോ ആരോഗ്യഹാനിയോ, ജീവഹാനിയോ, വസ്തുനഷ്ടമോ, പ്രകൃതിനാശമോ സംഭവിക്കുന്ന സ്ഥിതിവിശേഷത്തെയാണ്, അഗ്നിബാധ ( Conflagration ) എന്നു പറയുന്നത്.
അതിൽ നിന്നും സുരക്ഷ നേടുകയോ, അഗ്നിബാധയെ ഇല്ലാതാക്കുകയോ ചെയ്യുന്നതാണ് അഗ്നി സുരക്ഷ എന്നു പറയുന്നത്.
അഗ്നിബാധ, മനഃപൂർവ്വമല്ലാത്ത അപകടങ്ങൾ കൊണ്ടോ (Accidental) , കൊള്ളിവയ്പ്പുകൊണ്ടോ ( Arson), പ്രകൃതിക്ഷോഭം ( Natural Disaster) കൊണ്ടോ സംഭവിക്കാം.
തീപിടിത്തം ഒഴിവാക്കുന്നതിനും കെടുത്തുന്നതിനും നാശനഷ്ടങ്ങൾ ലഘൂകരിക്കുന്നതിനും ആവശ്യമായ പ്രവർത്തനത്തെയാണ് അഗ്നിപ്രതിരോധം എന്നു പറയുന്നത്.
ആധുനിക കാലത്ത്, ജ്വലനക്ഷമമായ ഇന്ധനങ്ങൾ, തീപിടിക്കുന്ന മറ്റു വസ്തുക്കൾ തുടങ്ങിയവയുടെ ഉപയോഗം നിത്യജീവിതത്തിൽ ഒഴിവാക്കാനാവില്ല.
വീടുകളിലും വ്യവസായ-വാണിജ്യശാലകളിലും അഗ്നിബാധക്കുള്ള സാധ്യതകൾ മുൻകാലങ്ങളേക്കാൾ വർദ്ധിച്ചു വന്നിട്ടുണ്ട്.
അതുകൊണ്ട്, അഗ്നിബാധ തടയുന്നതിനും അതുകൊണ്ടുണ്ടാവുന്ന ദുരന്താഘാതങ്ങൾ കുറക്കുന്നതിനും മുൻകരുതലുകൾ എടുക്കേണ്ടത് അനിവാര്യമായി തീർന്നിരിക്കുന്നു.
അഗ്നിബാധയുടെ അടിസ്ഥാനസ്വഭാവസവിശേഷതകളേക്കുറിച്ചും നിവാരണമാർഗ്ഗങ്ങളേക്കുറിച്ചുമാണ് ഈ താഴെ പ്രതിപാദിച്ചിരിക്കുനന്നു.
കൂടാതെ, നശീകരണം (Vandalism), ഭീകരവാദം (Terrorism) അല്ലെങ്കിൽ അഗ്നിഭ്രമം (Pyromania) പോലെ മാനസികാസ്വാസ്ഥ്യമുള്ളവരുടെ പ്രവൃത്തികൾ കൊണ്ടും പ്രകൃത്യാലുള്ള കാരണങ്ങൾ കൊണ്ടും അഗ്നിബാധയുണ്ടാവാറുണ്ട്.
സംഘടിതമായ അഗ്നിപ്രതിരോധ പ്രവർത്തനങ്ങളുടെ ഉദ്ദേശ്യങ്ങൾ അഞ്ചാണ് സമൂഹസമ്പത്ത് തീപിടിത്തങ്ങൾക്കിടയാകാതെ രക്ഷിക്കുക.
അഗ്നിബാധയുണ്ടായാൽ ഉടൻ ശമനപ്രവർത്തനങ്ങൾ ആരംഭിക്കത്തക്കവണ്ണം അപകടസൂചന നൽകുക.
തീപിടിത്തത്തിൽ ജീവനാശവും പൊള്ളലും മറ്റപകടങ്ങളും ഉണ്ടാകാതെ വേണ്ടത് ചെയ്യുക.
പടർന്നുപിടിക്കാനിടയാവാതെ ഏറ്റവും എളുപ്പം തീ കെടുത്തുക.
വ്യക്തികൾക്കും സ്ഥാപനങ്ങൾക്കും അഗ്നിബാധകൊണ്ടുണ്ടാകുന്ന നഷ്ടങ്ങൾ ലഘൂകരിക്കുക.
അഗ്നി
മതിയായ താപനിലകളിൽ, ജ്വലനശേഷിയുള്ള വസ്തുക്കളും ( ഇന്ധനം ) ഓക്സിജനും തമ്മിൽ, ചൂടും വെളിച്ചവും ഉളവാകുന്നവിധം ദ്രുതഗതിയിൽ നടക്കുന്ന ഒരു രാസപ്രവർത്തനമാണ്  അഗ്നി (Fire) എന്നു പറയാം.
ഈ രാസപ്രവർത്തനങ്ങളിൽ, താപ - പ്രകാശോർജങ്ങൾ പുറത്തുവിടുന്ന  വാതകമാണ് അഗ്നിജ്വാല അഥവാ തീ .
ഇന്ധനസ്വഭാവം അനുസരിച്ചും അതിലെ മാലിന്യങ്ങൾക്കനുസരിച്ചും അഗ്നിജ്വാലയുടെ വർണവും തീവ്രതയും വ്യത്യാസപ്പെടുന്നു.
ഇന്ധനം ജ്വലിച്ച് അഗ്നിയുണ്ടാവുന്നതിന്  ഓൿസിജന്റെ സാമീപ്യവും ആവശ്യത്തിനു ചൂടും , ആവശ്യമാണ്.
ഇന്ധനം ജ്വലിക്കുമ്പോൾ, അത് കൂടുതൽ താപം പുറത്തുവിടുന്നു.
അതുകൊണ്ട് ജ്വലനം ഒരു താപോത്സർജകരാസപ്രവർത്തനം (Exothermic Reaction) ആണ്.
അഗ്നിത്രികോണം അഗ്നിത്രികോണം
ജ്വലനം ആരംഭിക്കുവാനും നിലനിലക്കുവാനും   ഇന്ധനം, ചൂട്, ഓക്സിജൻ  എന്നീ ഘടകങ്ങൾ ആവശ്യമാണ്.
ഇവ ഒരു ത്രികോണത്തിന്റെ ഭുജങ്ങളായി ചിത്രത്തിൽ കാണിച്ചിരിക്കുന്നു.
ഇതാണ് അഗ്നിത്രികോണം (Fire Triangle).
ഈ ഘടകങ്ങളിൽ നിന്നും ഏതെങ്കിലും ഒരു ഘടകം (ചൂട്, ഇന്ധനം അല്ലെങ്കിൽ ഓക്സിജൻ) ഇല്ലെങ്കിൽ അവിടെ ജ്വലനം ആരംഭിക്കുകയില്ല.
അഗ്നി പ്രതിരോധ മാർഗ്ഗങ്ങളിൽ (Fire Protection) ഈ ഘടകങ്ങൾ പരസ്പരസമ്പർക്കമില്ലാതെ സൂക്ഷിക്കുകയാണു ചെയ്യുന്നത്.
കൂടാതെ, അഗ്നിബാധയുണ്ടാവുമ്പോൾ, ഈ ഘടകങ്ങൾ തമ്മിൽ വേർപെടുത്തുകയാണ് പ്രധാന അഗ്നിശമന (Fire Extinguishing) തന്ത്രം.
അഗ്നി തരംതിരിച്ച്
അഗ്നിബാധയിൽ ഏതു തരം ഇന്ധനമാണ് ജ്വലിക്കുന്നത്  എന്നതാശ്രയിച്ച്, അഗ്നിയെ  പ്രധാനമായും  A-ക്ലാസ് , B-ക്ലാസ്, C-ക്ലാസ്, D-ക്ലാസ്, E-ക്ലാസ് എന്നിങ്ങനെ അഞ്ചുതരമായി  വക‍തിരിച്ചിട്ടുണ്ട്.
അവ ഏതുതരം അഗ്നിബാധയാണ് എന്നതനുസരിച്ച്, വ്യത്യസ്ത അഗ്നിശമനരീതികൾ അവലംബിക്കുന്നു.
A- ക്ലാസ്  അഗ്നി തണുപ്പിച്ചുകൊണ്ടുള്ള അഗ്നിശമനം(Cooling) ജലം ഉപയോഗിച്ചുള്ള അഗ്നിശമനം(Spraying) CO 2 ഉപയോഗിച്ചുള്ള അഗ്നിശമനം
തടി , കടലാസ്‍ ‍, തുണി തുടങ്ങിയ ഖരവസ്തുക്കൾ ജ്വലിക്കുന്നതാണ് A- ക്ലാസ് അഗ്നി.
അഗ്നിശമനമാർഗം: ഇത്തരം അഗ്നി കെടുത്തുവാൻ വെള്ളം  ഒഴിക്കുകയാണ് ചെയ്യുന്നത്.
തണുപ്പിക്കൽ (Cooling) ഈ എന്നാണ് രീതിയെ വിളി‍ക്കുന്നത്.
എന്നാൽ, അഗ്നിയിലേക്ക് വെള്ളം ഒഴിക്കുമ്പോൾ, ഇന്ധനം തണുക്കുന്നതു കൂടാതെ, വായുവുമായുള്ള സമ്പർക്കമില്ലാതെയാവുകയും ചെയ്യുന്നുണ്ട്.
അഗ്നിശമനത്തിനുപയോഗിക്കുന്ന കുഴലിൽ വെള്ളം രണ്ടുതരത്തിൽ ചീറ്റുന്നതിന് സംവിധാനമുണ്ട് : ദൂരെനിന്നും ശക്തിയായി ചീറ്റുന്നതിനും, വെള്ളം വിതറിത്തെറിപ്പിക്കുന്നതിനും (spraying).
കാർബൺ ഡൈ ഓക്സൈഡ് (CO 2 ) ഉപയോഗിച്ചുള്ള അഗ്നിശമനികളും ക്ലാസ് A അഗ്നിശമനത്തിന് ഉപയോഗിക്കുന്നു.
B- ക്ലാസ് അഗ്നി
പെട്രോളിയം ഉല്പന്നങ്ങൾ , എണ്ണ തുടങ്ങിയ ജ്വലനശേഷിയുള്ള ദ്രാവകങ്ങൾ ജ്വലിക്കുന്നതാണ്  B-ക്ലാസ് അഗ്നി.
അഗ്നിശമനമാർഗം: രാസപരമായോ യാന്ത്രികമായോ സൃഷ്ടിക്കുന്ന പത (Chemical Foam or Mechanical Foam) ഉപയോഗിച്ച് അഗ്നിയെ പുതപ്പിച്ച് (Blanketing), ഓക്സിജൻ സമ്പർക്കം ഇല്ലാതാക്കി (Smothering) തീക്കെടുത്തുന്നതാണ് അഗ്നിശമന രീതി.
C- ക്ലാസ് അഗ്നി
ദ്രവീകൃത പെട്രോളിയം വാതകം , മീഥേൻ , തുടങ്ങിയ ജ്വലനശേഷിയുള്ള വാതകങ്ങൾ ജ്വലിക്കുന്നതാണ്  C- ക്ലാസ് അഗ്നി.
അഗ്നിശമനമാർഗം: കാർബൺ ഡൈ ഓക്സൈഡ് , ഡ്രൈ കെമിക്കൽ പൌഡർ തുടങ്ങിയ ഡ്രൈ എജെൻറുകൾ ഉപയോഗിച്ച് പ്രവർത്തിക്കുന്ന അഗ്നിശമന ഉപാധികൾ ഉപയോഗിച്ച് ഒക്സിജനുമായുള്ള ബന്ധം തടയുക വഴി തീക്കെടുത്തുന്നതാണ് അഗ്നിശമന രീതി.
D- ക്ലാസ് അഗ്നി
അലൂമിനിയം , സിങ്ക് , മഗ്നീഷ്യം , പൊട്ടാസ്യം തുടങ്ങിയ ലോഹങ്ങൾ‍ ജ്വലിക്കുന്നതാണ്  D- ക്ലാസ് അഗ്നി.
അഗ്നിശമനമാർഗ്ഗം: കാർബൺ ഡൈ ഓക്സൈഡ്, ഉണങ്ങിയ രാസപ്പൊടി (DCP - Dry Chemical Powder)  തുടങ്ങിയവ ഉപയോഗിച്ച് അഗ്നിയുടെ ശ്വസനം തടയുക (Smothering) എന്നതാണ് സാധാരണ രീതി.
E- ക്ലാസ് അഗ്നി
വൈദ്യുതോപകരണങ്ങൾക്ക് അല്ലെങ്കിൽ അതിൽ നിന്നുണ്ടാകുന്ന അഗ്നിബാധയെ E- ക്ലാസ് അഗ്നിബാധ  എന്ന് പറയുന്നു.
അഗ്നിശമനമാർഗ്ഗം: ഇത്തര അഗ്നിബാധകളിൽ സാധാരണ ഡ്രൈ കെമിക്കൽ പൌഡർ അല്ലെങ്കിൽ ഹാലോൺ മുതലായ ഉദാസീനവാതകങ്ങൾ  തുടങ്ങിയവ ഉപയോഗിച്ച് അഗ്നിയുടെ ശ്വസനം തടയുകയാണു ചെയ്യുന്നത്.
അഗ്നിബാധ
മറ്റു ജന്തുക്കൾക്കെന്നപോലെ ആദിമമനുഷ്യനും അഗ്നി , ഭീകരവും അപകടകരവും ആയ ഒരു അത്ഭുത പ്രതിഭാസമായിരുന്നിരിക്കണം.
നിയന്ത്രിതമായി അഗ്നി ഉപയോഗിക്കുന്നതിനുള്ള ശ്രമം മനുഷ്യരാശിയുടെ പുരോഗതിയിൽ സുപ്രധാനമായ ഒരു കാൽവയ്പായിരുന്നു.
തീയ് കൈകാര്യം ചെയ്തുവന്നതിനോടൊപ്പം അതുകൊണ്ടുള്ള അപകടസാധ്യതയും വർധിച്ചു.
അഗ്നിബാധകൊണ്ടുള്ള ജീവനാശവും വസ്തുനാശവും എല്ലാ രാജ്യങ്ങളിലും സമൂഹങ്ങളിലും ഇടയ്ക്കിടയ്ക്കുണ്ടായിക്കൊണ്ടിരുന്നു.
നഗരങ്ങളിൽ മനുഷ്യർ തിങ്ങിത്താമസിച്ചു തുടങ്ങിയപ്പോൾ തീപിടിത്തത്തിന്റെ സാധ്യതയും വ്യാപ്തിയും അപകടങ്ങളും വർധിച്ചു.
വ്യവസായങ്ങളിലെ അടിസ്ഥാനഘടകം അഗ്നികൊണ്ടു പ്രവർത്തിപ്പിക്കുന്ന ആവിയന്ത്രങ്ങൾ ആയിരുന്നു.
അതുകൊണ്ട് വ്യവസായ സ്ഥാപനങ്ങളിലും ജനസാന്ദ്രതകൂടിയ പ്രദേശങ്ങളിലും തീപിടിത്തത്തിനു കൂടുതൽ സാധ്യതയുണ്ടായി.
തണുപ്പുകൂടിയ രാജ്യങ്ങളിൽ വീടുകളിലെ മുറികൾ ചൂടുപിടിപ്പിക്കുന്നതിനായി മുറിക്കുള്ളിൽ ചൂളകളും ചിമ്മിനികളും സ്ഥാപിക്കാറുണ്ട്.
ഇവയിൽനിന്നു വീടുകൾക്കു തീപിടിത്തമുണ്ടാകാൻ സാധ്യതയുണ്ട്.
കതകുകളും ജനാലകളും എപ്പോഴും അടച്ചിടേണ്ട പരിതഃസ്ഥിതികളിൽ ആളപായവും സാധാരണമാണ്.
ഉഷ്ണമേഖലാ രാജ്യങ്ങളിൽ നനവില്ലാത്ത കാലാവസ്ഥയിൽ തീപിടിത്തം എളുപ്പമാണ്.
അടുക്കളയിൽനിന്നു പറക്കുന്ന തീപ്പൊരി ഒരു വീടു മുഴുവൻ ചാമ്പലാക്കുന്നതിനു മതിയാകും.
ഓലയും വയ്ക്കോലും മുളയും തടിയും കൊണ്ടു നിർമിച്ച വീടുകൾക്കു തീപിടിക്കാൻ എളുപ്പമാണ്.
പട്ടണങ്ങളിൽ ദരിദ്രർ തിങ്ങിപ്പാർക്കുന്ന ചേരികളിൽ വേനൽക്കാലത്ത് തീപിടിത്തം സാധാരണമാണ്.
അല്പസമയം കൊണ്ട് പത്തോ നൂറോ കുടിലുകൾ കത്തിക്കഴിയും.
വളർത്തുജന്തുക്കൾക്കും, കുട്ടികൾക്കും, വൃദ്ധർക്കും ഈ സന്ദർഭങ്ങളിൽ ജീവനാശവും ഉണ്ടാകാറുണ്ട്.
വിദ്യുച്ഛക്തി, ഗ്യാസ് തുടങ്ങിയവയുടെ ആധുനികോപയോഗം തീപിടിത്തത്തിനു പുതിയ കാരണങ്ങളും, അഗ്നിശമനത്തിനു പുതിയ പ്രശ്നങ്ങളും ഉണ്ടാക്കുന്നു.
മനുഷ്യസമൂഹത്തിന്റെ വളർച്ചയ്ക്കും പരിഷ്കാരത്തിനും സാമ്പത്തികാഭിവൃദ്ധിക്കും അനുസരിച്ച് തീപിടിത്തങ്ങൾ എണ്ണത്തിലും നാശത്തിലും കൂടിക്കൂടിവരികയാണ്.
വെള്ളപ്പൊക്കം , ഭൂകമ്പം മുതലായവയെപ്പോലെ നാട്ടിന് ഒരു കെടുതിയായിട്ടാണ് തീപിടിത്തവും കരുതപ്പെടുന്നത്.
1971 ഫെബ്രുവരിയിൽ ഫ്രാൻസിലെ ഗ്രെനോബിളിലുള്ള ഒരു നൃത്തശാലയിൽ നൂറ്റമ്പതോളം ആളുകൾ വെന്തുമരിച്ചു.
1666 -ൽ ലണ്ടനിൽ ഉണ്ടായ ചരിത്രപ്രസിദ്ധമായ അഗ്നിബാധയിൽ 13,200 വീടുകൾ, 94 പള്ളികൾ, 4 പാലങ്ങൾ, ഗിൽഡ്ഹാൾ, റോയൽ എക്സ്ചേഞ്ച്, കസ്റ്റംസ്ഹൗസ്, ആശുപത്രികൾ, ന്യൂഗേറ്റ്ജയിൽ തുടങ്ങിയ നിരവധി പൊതുസ്ഥാപനങ്ങളും നശിച്ചു.
ആറു പേർക്കു ജീവാപായം ഉണ്ടായി.
ഈ തീപിടിത്തംകൊണ്ട് ഏകദേശം ഒരുകോടി പവന്റെ നഷ്ടമുണ്ടായതായി കണക്കാക്കപ്പെട്ടിരിക്കുന്നു.
രേഖാമൂലമായ തെളിവുകളുള്ള പ്രസിദ്ധങ്ങളായ അഗ്നിബാധകളുടെ വിവരങ്ങൾ താഴെ കൊടുക്കുന്നു.
എ.ഡി. 64:- റോം നഗരം എട്ടുദിവസം തുടർച്ചയായി കത്തി; നഗരത്തിലെ 14 മേഖലകളിൽ 10 എണ്ണവും നിശ്ശേഷം നശിച്ചു.
798:- ലണ്ടൻ നഗരം ഏകദേശം മുഴുവൻ കത്തിനശിച്ചു.
982:- ലണ്ടൻ നഗരത്തിന്റെ പ്രധാന ഭാഗം അഗ്നിക്കിരയായി.
1106:- വെനീസ് നഗരത്തിന്റെ ഏറിയ പങ്കും നശിച്ചു.
1666:- ലണ്ടനിലെ അഗ്നിബാധ, ഇതിന്റെ അനന്തരഫലമായാണ് ലണ്ടനിലെ ബാങ്കിങ്ങ് വ്യവസായപ്രമുഖൻമാർ സംഘടിച്ച് അഗ്നിബാധമൂലമുള്ള നഷ്ടം ലഘൂകരിക്കുന്നതിനായി ഇൻഷുറൻസ് പദ്ധതികൾ ആരംഭിച്ചതെന്നു പറയപ്പെടുന്നു.
1812:- നെപ്പോളിയന്റെ സേന മോസ്കോ കൈവശപ്പെടുത്തിയതിനെതുടർന്നു റഷ്യാക്കാർ നഗരത്തിനു തീവെച്ചു; 30,800 വീടുകളും നഗരത്തിന്റെ 90 ശതമാനം ഭാഗവും കത്തിനശിച്ചു; ധനനഷ്ടം 3 കോടി പവനായി വിലയിരുത്തപ്പെട്ടു.
1842:- ഹാംബുർഗ് (ജർമനി)-4 ദിവസം നീണ്ടുനിന്ന അഗ്നിബാധയിൽ 4,219 കെട്ടിടങ്ങൾ നശിച്ചു; 100 ആളുകൾ മരിച്ചു; ധനനഷ്ടം 7,000,000 പവൻ.
1851:- സാൻഫ്രാൻസിസ്കോ പട്ടണത്തിന്റെ മുക്കാൽഭാഗവും നശിച്ചു.
1923:- ഭൂകമ്പത്തെത്തുടർന്ന് ടോക്കിയോവിലും യോക്കഹോമയിലും ഉണ്ടായ അഗ്നിബാധകളിൽ 20 കോടി പവന്റെ നഷ്ടം ഉണ്ടായതായി കണക്കാക്കപ്പെട്ടിരിക്കുന്നു.
1944:- മുംബൈ തുറമുഖത്ത് ഒരു കപ്പലിലെ പൊട്ടിത്തെറിയെ തുടർന്നുള്ള അഗ്നിബാധയിൽ 700 പേർ മരിച്ചു; 25 കോടി രൂപയുടെ നഷ്ടമുണ്ടായി.
എല്ലാക്കാലത്തും യുദ്ധങ്ങളിൽ കൊലയ്ക്കൊപ്പം കൊള്ളിവയ്പും പ്രധാനപദ്ധതിയായിരുന്നു.
വിമാനത്തിൽനിന്നുള്ള ബോംബാക്രമണവും ശക്തിയേറിയ സ്ഫോടകവസ്തുക്കളും 20-ം ശതകത്തിൽ കൊള്ളിവയ്പിനു പുതിയ സാധ്യതകൾ സൃഷ്ടിച്ചു.
ഒന്നാം ലോകയുദ്ധത്തിൽ ജർമൻകാരുടെ വിമാനാക്രമണം ലണ്ടനിൽ 29 അഗ്നിബാധകളും 5 ലക്ഷം പവന്റെ നഷ്ടവും ഉണ്ടാക്കി.
രണ്ടാം ലോകയുദ്ധകാലത്ത് ഇരുകക്ഷികളും നടത്തിയ ബോംബാക്രമണങ്ങൾ നിരവധിയാണ്.
1943-ൽ (ജൂലൈ. 24 മുതൽ 30 വരെ) ഹാംബുർഗിൽ ബ്രിട്ടീഷുകാർ നടത്തിയ വിമാനാക്രമണംമൂലം 60,000-1,00,000 പേർ മരിച്ചതായി പറയപ്പെടുന്നു.
ഏകദേശം 30,000 വീടുകൾ വെന്തുപോയി.
1945 ആഗ.
6-ന് ഹിരോഷിമയിൽ (ജപ്പാൻ) ആറ്റംബോംബിൽനിന്നുണ്ടായ അഗ്നിബാധയും ആളിക്കത്തലുംകൊണ്ട് 75,000 കെട്ടിടങ്ങളിൽ 68,000-വും നശിച്ചു.
70,000-80,000-നും ഇടയ്ക്ക് ആളുകൾ മരിച്ചു.
വികസിതരാജ്യങ്ങളിൽ അഗ്നിബാധകൊണ്ടുണ്ടാകുന്ന കെടുതി മുറയ്ക്കു വർധിച്ചു കൊണ്ടിരിക്കുന്നു.
ഇന്ത്യയിലെ സ്ഥിതിയും ഭിന്നമല്ല.
എന്നാൽ കേരളത്തിൽ തീപിടിത്തം താരതമ്യേന വിരളമാണ്.
സമൃദ്ധമായ മഴയും, അന്തരീക്ഷത്തിലെ വർധിച്ച ആർദ്രതയുമാണ് ഇതിനു കാരണം.
പ്രതിരോധ പ്രവർത്തനങ്ങൾ
കൊള്ളിവയ്പൊഴികെയുള്ള മിക്ക തീപിടിത്തങ്ങളും ആകസ്മികങ്ങളാണ്.
മനുഷ്യർ ഉപയോഗിക്കുന്ന ഉപകരണങ്ങളിൽനിന്നും മറ്റും ആണ് തീപിടിത്തങ്ങൾ സാധാരണ ഉണ്ടാകുന്നത്.
എല്ലാത്തരം അഗ്നിബാധയും പടർന്നുപിടിക്കുന്നത് അനായാസേന കത്തുന്ന പദാർഥങ്ങളിലൂടെയും, അഗ്നി പകരത്തക്ക സ്ഥിതിവിശേഷങ്ങളിലൂടെയും ആണ്.
ചെറിയ തീജ്വാലകൾ അഗ്നിബാധകളായി പരിണമിക്കുന്നത് പലപ്പോഴും അശ്രദ്ധകൊണ്ടും അറിവില്ലായ്മകൊണ്ടുമാണ്.
വിദ്യാഭ്യാസത്തിന്റെ ഒരു ഭാഗമായി കുട്ടികളെ അഗ്നിപ്രതിരോധങ്ങളും പ്രഥമശുശ്രൂഷാപാഠങ്ങളും പഠിപ്പിക്കുന്നത്, സമൂഹത്തിന്റെ രക്ഷയ്ക്ക് ആവശ്യമാണ്.
ഇന്ത്യയിൽ സ്കൗട്ട്, എൻ.സി.സി എന്നീ പ്രസ്ഥാനങ്ങളിൽ ഇത്തരം പരിശീലനങ്ങൾ നല്കുന്നുണ്ടെങ്കിലും സാമാന്യവിദ്യാഭ്യാസത്തിന്റെ ഒരു പ്രധാന ഭാഗമായി ഇതു കണക്കാക്കപ്പെട്ടു തുടങ്ങിയിട്ടില്ല.
അഗ്നിശമനവകുപ്പ് തുടങ്ങിയ സ്ഥാപനങ്ങൾ അഗ്നിബാധകളുടെ കാരണങ്ങളും പ്രതിരോധപ്രവർത്തനങ്ങളും പൊതുജനങ്ങളുടെ ശ്രദ്ധയിൽ കൊണ്ടുവരുന്നതിനുള്ള പരിപാടികൾ ആവിഷ്കരിച്ചു നടപ്പാക്കാറുണ്ട്.
ഗവൺമെന്റ് അഗ്നിശമനവാര വും മറ്റും ആഘോഷിക്കുന്നതിന്റെയും പ്രദർശനങ്ങൾ സംഘടിപ്പിക്കുന്നതിന്റെയും പ്രധാനോദ്ദേശ്യം ഇതുതന്നെയാണ്.
കേരള ഫയർ ഫോഴ്സ് 2018 ആരംഭത്തിൽ കമ്മ്യുണിറ്റി റെസ്ക്യൂ വളണ്ടിയർ എന്ന ഒരു ജനകീയ സേനയ്ക്ക് നേതൃത്വം നൽകികൊണ്ട് അഗ്നിശമന പ്രവർത്തനങ്ങളിൽ പരിശീലനങ്ങൾ നൽകി അവരെ അഗ്നി പ്രതിരോധത്തിന് പ്രാപ്തരാക്കാൻ ശ്രമങ്ങൾ നടത്തിയതിൻ്റെ ഫലമായി, 2018 ലേ പ്രളയ സമയത്ത് കണ്ണൂർ കാസർഗോഡ് ജില്ലകളിൽ കമ്മ്യുണിറ്റി റെസ്ക്യൂ വളണ്ടിയർ മാരുടെ സേവനം മികച്ച രീതിയിൽ ഉപയോഗിക്കപ്പെട്ടു.
തുടർന്ന് കേരളത്തിൽ സിവിൽ ഡിഫൻസ് സംവിധാനം ആരംഭിച്ചു.
പൊതുജനങ്ങളിൽ നിന്നും തിരഞ്ഞെടുക്കപ്പെട്ട 6500 അധികം വരുന്ന സിവിൽ ഡിഫൻസ് അംഗങ്ങൾ കേരളത്തിൽ അഗ്നിറക്ഷാ സേനയോടോപ്പം അഗ്നി പ്രതിരോധത്തിന് അറിവും പരിശീലനവും നേടി അഗ്നിശമന പ്രവർത്തനങ്ങളിൽ പങ്കാളികളാകുന്നു.
അഗ്നിപ്രതിരോധത്തിനുള്ള സാങ്കേതിക സംവിധാനങ്ങൾ രാജ്യത്തെ എല്ലാ സംസ്ഥാനങ്ങളിലും സാമാന്യം പര്യാപ്തമായ തോതിൽ നിലവിലുണ്ട്.
അഗ്നിപ്രതിരോധം ഒരു സംസ്ഥാന വിഷയമായാണ് വ്യവഹരിക്കപ്പെടുന്നത്.